ആത്മഹത്യ ഉൾപ്പെടെയുള്ള വൈകാരികവിഷയങ്ങൾ ഈ എപ്പിസോഡിലുണ്ട്.
വിവേചനബുദ്ധിയോടെ കാണുക.
അവരും നിൻ്റടുത്ത് വരും.
കസാൻഡ്രയെപ്പോലെ കൊല്ലപ്പെട്ട മറ്റുള്ളവർ.
പിന്നെ ഞാനും.
ഡാഡീ?
ഡാഡീ!
സോറി, എനിക്കു പോകണം
മറ്റുള്ളവരും ഉണ്ടാകും. കൊലചെയ്യപ്പെട്ട മറ്റുള്ളവർ.
കസാൻഡ്രയെപ്പോലെ.
എന്നെപ്പോലെ.
ലാസ്!
മാറിപ്പോകൂ!
-പച്ചകത്തി, സഹോദരാ. -മാറിപ്പോകൂ!
മാറിപ്പോകൂ!
നീ ഓക്കെയാണോ?
സോറി.
ഞാൻ സഹായിക്കട്ടേ?
വേണ്ട.
എൻ്റെ ഡാഡി… അദ്ദേഹം മരിച്ചു.
വാർത്തകൾക്കു മുമ്പ് നമുക്ക് പഴയ ഒരു സുവർണ്ണഗാനം കൂടി കേൾക്കാൻ സമയമുണ്ട്.
അദ്ദേഹം എന്തിനിങ്ങനെ ചെയ്തെന്ന് എനിക്കു മനസ്സിലാകുന്നില്ല.
ഹാർലൻ കോബൻസ് ലാസറസ്
ഡൈലാന് കടുത്ത മാനസികരോഗമുണ്ട്, അവൻ അതുകാരണം
ദൈനംദിന സമൂഹത്തിൽ ജീവിച്ചുപോകാൻ പ്രയാസപ്പെടുകയാണ്.
ഒന്നും അവസാനിച്ചിട്ടില്ല.
അപ്പോ… എനിക്കായി വിശദീകരണം വല്ലതുമുണ്ടോ?
ഞാൻ… വീട്ടിലേക്ക് പോവുകയായിരുന്നു.
ശരി. കുഴപ്പമില്ല. എന്തുപറ്റി?
ഇവിടെ നിന്നിട്ട് മനസ്സിനു സുഖമില്ല.
ശരി, അപ്പോ മനസ്സ് ശരിയാക്കാനാണ് നീ നിൻ്റെ പിതാവിൻ്റെ "അസ്വസ്ഥമാക്കും വിധം
അവ്യക്തമായ" ആത്മഹത്യാക്കുറിപ്പും കൊണ്ടിരിക്കുന്നത്.
എനിക്ക് ഒരൂഹമുണ്ട്.
എന്തിനെപ്പറ്റി?
"അസ്വസ്ഥമാക്കുംവിധം അവ്യക്തമായ ആത്മഹത്യാക്കുറിപ്പ്."
എന്നുവച്ചാൽ?
ഇത് ഡാഡിയുടെ കയ്യക്ഷരമാണെന്ന് എനിക്കറിയാം.
പക്ഷേ അദ്ദേഹം എന്നുമുതലാണ് വല്യക്ഷരത്തിൽ തുടങ്ങാത്ത ഒരു വാക്യം എഴുതിത്തുടങ്ങിയത്?
ആത്മഹത്യാ പ്രവണതയുള്ളപ്പോൾ.
വ്യാകരണത്തിന് ഒരുപക്ഷേ അദ്ദേഹം പ്രാധാന്യം നൽകിയിരിക്കില്ല.
ഇത് ഒരു വാക്യത്തിൻ്റെ അവസാനം പോലെ തോന്നുന്നു. തുടക്കമല്ല.
അപ്പോ… ഒരു ഒന്നാം താൾ ഉണ്ടായിരുന്നെങ്കിലോ?
പോലീസ് ഇതുമാത്രമാണ് കണ്ടത്.
ശരി. ഈ കുറിപ്പ് ആരാണാദ്യം കണ്ടത്, പോലീസാണോ മാർഗോ ആണോ?
മാർഗോ.
അവർ മറ്റെന്തെങ്കിലും കാരണം കൊണ്ടാണ് ഒരു താൾ എടുത്തതെങ്കിലോ?
അവരെന്തിന് അത് ചെയ്യണം?
എനിക്ക് ഒരു പിടിയുമില്ല. എനിക്കറിയില്ല.
ഒന്നും വിശദീകരിക്കാത്ത പരിഹാസ്യമായൊരു കുറിപ്പാണിതെന്നാ നീ പറഞ്ഞത്.
മൂന്നു വാക്കുകളും വിചിത്രമായൊരു ചിത്രവും.
ആളുകളുടെ മനസ്സു പഠിച്ച ഒരാളുടെ അവസാന കുറിപ്പല്ല ഇത്!
നിനക്ക് നല്ല ക്ഷീണമുണ്ട്.
അദ്ദേഹം ഒരു പുസ്തകം വായിക്കുകയായിരുന്നു.
ദ ജൂനിപെർ ബുഷ്: ദ ലോസ് ഓഫ് ഇന്നസെൻസ് രചന സി സി അർണോൾഡ്
പിന്നെ…
അത് 1954ൽ പ്രസിദ്ധീകരിച്ച ഒരു മനഃശാസ്ത്ര പുസ്തകമാണ്. ജൂനിപെർ ബുഷ് ഒരു സദൃശ കഥയാണ്.
ബൈബിളിൽ ഉണ്ണിയേശുവിനെയും മാതാപിതാക്കളെയും ഒരു ചൂരൽക്കാടായിരുന്നു
ഹെറോദിൻ്റെ ഭടന്മാരിൽനിന്ന് ഒളിപ്പിച്ചത്.
അത് നിഷ്കളങ്കതയുടെയും നഷ്ടത്തിൻ്റെയും കഥയാണ്.
സട്ടൺ?
ലാസ്, നീയെന്നെ വിഷമിപ്പിക്കുകയാണ്.
അപ്പോ, നിനക്ക് കുഴപ്പമില്ലെങ്കിൽ ഞാൻ…
ഞാൻ ചായയുമുണ്ടാക്കി,
കുറച്ച് കേക്കുകളും ബേക്ക് ചെയ്യാൻ പോകുന്നു.
-ഹേയ്, നിൽക്ക്. -പോടോ.
എവിടെപ്പോകുവാടാ ചെക്കാ?
-നിനക്ക് പേടിയാണോ? -ഹേയ്, എയ്ഡൻ!
ഹേയ്.
ഹേയ്! എടാ.
-എന്താ, നിനക്ക് അടികൂടണോ? -എന്താ?
അവൻ പാവമാണ്. സുഖമില്ലാത്ത കുട്ടി.
കുറച്ചുകൂടി വലിയവരെ നോക്കിയാലോ?
നീ പൊക്കോളൂ. ബാക്കിയുള്ളവരോട്… ഞാനിവിടുണ്ട്.
പോടോ.
പോകാനോ?
സ്കൂളിൽ പോ.
-കയറ്. -ഞാൻ നടന്നോളാം.
അവർ നിന്നെ പിടിക്കാതിരിക്കാനാണ്.
പിടിക്കില്ല, കാരണം ഞാൻ കഴിയുന്നത്ര വേഗത്തിലാ നടക്കുന്നത്.
അവർ ഓടിയാലോ?
അവർ ഓടില്ല. ഓടിയാൽ അവർക്ക് നാണക്കേടാണ്.
സൂക്ഷിക്കണം, കേട്ടോ?
അത് ഒരു അർത്ഥവുമില്ലാത്ത വാക്കാണ്, ഞാൻ സൂക്ഷിക്കുന്നതിലല്ല കാര്യം.
അത് ന്യായമാണ്.
-കോഫി വേണോ? -ഞാനിപ്പോൾത്തന്നെ വൈകി.
അപ്പോ ഇനി അരമണിക്കൂറും കൂടിയായാലും കുഴപ്പമില്ല.
എനിക്ക് ഹാങ്ങോവറാണെന്ന് അവർ കരുതും.
ശരിക്കും ആണോ?
അതേ. പക്ഷേ അവരങ്ങനെ ചിന്തിക്കേണ്ടല്ലോ, അല്ലേ?
ഇത് വളരെ പ്രധാനമാണ്.
ഞാൻ ഡാഡിയുടെ ആത്മഹത്യാക്കുറിപ്പിനെപ്പറ്റി ആലോചിക്കുകയായിരുന്നു. എന്തോ കുഴപ്പമുണ്ട്.
എൻ്റെ അനുഭവത്തിൽ, സ്നേഹിക്കപ്പെടുന്നവർ ഇങ്ങനെ ചെയ്യാറില്ല.
പക്ഷേ പ്രൊഫഷണലായി നോക്കിയാൽ, അദ്ദേഹത്തിൻ്റെ തത്വശാസ്ത്രം,
"അവരെ ഉപേക്ഷിച്ചെന്ന് അവർക്ക് തോന്നരുത്," എന്നാണ്.
തകർന്ന മനുഷ്യരെ രക്ഷപ്പെടുത്താനാകുമെന്ന് അദ്ദേഹം ശരിക്കും വിശ്വസിച്ചു.
ശരിയാണ്. "സമാധാനിപ്പിക്കുന്നവനെ ആര് സമാധാനിപ്പിക്കും?"
അത് സ്നൂപ്പി കാർട്ടൂണിൽ നിന്നാണ്.
നോക്ക്… അദ്ദേഹത്തിന് തോക്കില്ലായിരുന്നു സേത്ത്.
നീയത് വിരലടയാളപരിശോധന നടത്തിയോ?
മറ്റാരെങ്കിലും, ഒരു രോഗിയോ മറ്റോ അവിടെ ചെന്ന് ആത്മഹത്യ ആക്കിത്തീർത്തതാണെങ്കിൽ?
ഇത് ഒരു തെരുവുതോക്ക് നന്നാക്കിയതാണ്. കണ്ടുപിടിക്കാനാവില്ല.
ഫോറൻസിക്സോ?
കയ്യിലെ വെടിമരുന്നിൻ്റെ അംശം? നിനക്കിതെല്ലാം പറയാനാകും.
പറയാനാകും. പക്ഷേ പഴയ ഒരുപാട് കേസുകളുണ്ട് ലാസ്.
ക്ഷമിക്കണം, ആത്മഹത്യകൾ അത്യാവശ്യഗണത്തിൽ പെടുത്തിയിട്ടില്ല.
നിൻ്റെ ഡാഡിയെ ആര് കൊല്ലാനാണ്?
ആദ്യമായി, കസാൻഡ്ര റോഡ്‌സ് സംഭവം, അത് 25 കൊല്ലം മുമ്പാണ്.
ഞാൻ തന്ന പോലീസ് ഫയലുകൾ നീ തുറന്നെങ്കിലും നോക്കിയോ?
ഇല്ലാത്ത കാരണങ്ങൾ തിരഞ്ഞു നടക്കുകയാണ് നീ.
അത് നിനക്ക് ഉറപ്പാണോ?
സട്ടണും കസാൻഡ്രയും പിന്നെ നിൻ്റെ ഡാഡിയും, വർഷങ്ങളുടെ അന്തരമുണ്ട്.
നീ നമ്മുടെ സൗഹൃദം ദുരുപയോഗം ചെയ്യുകയുമാണ്.
ഞാൻ നിൻ്റെ സഹോദരിയെ ലൈനടിക്കുന്നത് നിൻ്റെ ഭാഗ്യം.
രഹസ്യാത്മകം തുറക്കുക
പഴയ പോലീസ് കേസ് ഫയൽ
പോലീസ് കേസ് ഫയൽ പ്രാഥമികമായി സംശയിക്കുന്നത്: നീൽ ക്രോഫ്റ്റ്
എവിടെയാണെന്ന് അറിയില്ല
കസാൻഡ്ര റോഡ്‌സ്
മറ്റുള്ളവരുമുണ്ടാകും മകനേ. അവരും നിൻ്റടുത്ത് വരും.
വിദ്യാർത്ഥിനിയുടെ മരണം, സംശയിക്കുന്നയാളെ വിട്ടയച്ചു
ദൈവമേ.
ഹായ് ഡോക്ടർ ലാസ്. ഇത് നീൽ ആണ്.
ഡോക്ടർ ലാസറസ്.
അവന് വരാൻ മടിയായിരുന്നു, പക്ഷേ നിങ്ങൾ പറഞ്ഞെന്ന് ഞാൻ പറഞ്ഞു,
പിന്നെ യുക്തിക്ക് നിരക്കാത്തതൊന്നും പറയില്ലെന്ന് ഞാൻ ഉറപ്പുനൽകി.
അതേ, എനിക്ക് മുറിയിൽ അടച്ചിരുന്ന് സംസാരിക്കുന്നത് പരിചയമില്ല.
അത്…
ഞാൻ കാര്യങ്ങൾ വളച്ചുകെട്ടാതെ പറയാൻ നോക്കാം.
ഒരു ഡ്രിങ്ക് എടുക്ക്. അവനൊരു ഡ്രിങ്ക് കൊടുക്കട്ടേ?
ശരി.
-ഞാനൊരു ഡ്രിങ്ക് എടുക്കുവാ. -എനിക്ക് ഡ്രിങ്ക് വേണ്ട.
-ഒരെണ്ണം എടുക്ക്. -അതു വിട്.
-നീൽ, ഒരെണ്ണം കുടിക്ക്. -വിടാൻ പറഞ്ഞില്ലേ!
നീൽ… ഇവിടെ ഇരുന്നുകൂടേ?
കസാൻഡ്ര ഇവിടെ.
കൊള്ളാം.
അപ്പോ… രണ്ടുപേർക്കും കൂടിയാണോ കൗൺസലിങ്?
നീൽ, നമുക്ക് നിന്നിൽ നിന്ന് തുടങ്ങിയാലോ? നീയിവിടെ വന്നത് എന്തിനാണെന്നാ കരുതുന്നത്?
ഇവളുടെ ആശയമായിരുന്നു. ഞങ്ങളുടെ ബന്ധത്തെ സഹായിക്കാൻ.
ശരി. കസാൻഡ്ര, അതേ ചോദ്യം.
നമ്മുടെ സെഷനുകളിൽ നിങ്ങളെന്നെ എപ്പോഴും എനിക്കുവേണ്ടി നിലകൊള്ളാൻ
പ്രേരിപ്പിച്ചിരുന്നു…
ഞാൻ എല്ലാ ദിവസവും എല്ലാക്കാര്യങ്ങളും ഒരു കൊച്ചു ഡയറിയിൽ എഴുതി സൂക്ഷിച്ചിരുന്നു--
ഞാൻ… സംസാരിക്കട്ടേ?
പ്ലീസ്.
എനിക്ക് കസാൻഡ്രയോട് ആരാധനയാണ്,
പക്ഷേ ചിലപ്പോൾ, ഇവളുടെതന്നെ നന്മയ്ക്കായി, അവൾക്ക് ആവശ്യമുള്ളത്--
അതുപിന്നെ, പറഞ്ഞാൽ ഇവളുടെ അമ്മയിലെത്തും.
-ദൈവമേ. -നിശ്വസിക്കേണ്ട കാസി.
ഇവളെ ഇവളുടെ അമ്മ നിയന്ത്രണമില്ലാതെയാണ് വളർത്തിയത്. പറഞ്ഞുകൊടുക്കൂ.
അവർ തെരുവിലിറങ്ങി പണത്തിനുവേണ്ടി കണ്ടവൻ്റെ കൂടെക്കിടക്കും--
-അങ്ങനെയല്ല. -ഇദ്ദേഹത്തോട് കള്ളം പറയരുത്.
അവർ പണത്തിനായി കണ്ടവൻ്റെ കൂടെക്കിടന്നു.
കുട്ടികൾക്ക് ചെലവിനു നൽകാനാവാം, പക്ഷേ അവർ--
നീ കണ്ടോ?
കുട്ടികൾ അത് സാധാരണ കാര്യമാണെന്നു കരുതി വളർന്നു.
നീ… സാധാരണയായി ജീവിതത്തിൽ എല്ലാ കാര്യങ്ങളുടെയും നിയന്ത്രണം
കയ്യിൽ വേണം എന്നാഗ്രഹമുള്ള ആളാണോ?
ഈ ലോകം എങ്ങനെയിരിക്കണം എന്നതിനെപ്പറ്റി എൻ്റെ തലയ്ക്കുള്ളിൽ ചിന്തകൾ ഉണ്ടാകാറുണ്ട്.
ഒരിക്കൽ ആ ചിന്തകൾ വന്നുതുടങ്ങിയാൽ, എനിക്ക് ലോകം അതായി മാറണം.
-ഒരെണ്ണം മതി. -കണ്ടോ?
-ഒരെണ്ണം മതിയെന്നാ പറഞ്ഞത്-- -എനിക്ക് ഒന്നുകൂടി വേണം.
ഞാൻ മദ്യം ഒരു ഗ്ലോബിലാണ് സൂക്ഷിക്കുക.
അതെന്നെ ഈ മുറിക്കു പുറത്ത് വലിയൊരു ലോകമുണ്ടെന്ന്
ഓർക്കാൻ… സഹായിക്കുന്നു.
നിനക്ക് ഒരിടവേള വേണമെങ്കിൽ എങ്ങോട്ടു പോകും?
ഇന്ത്യ.
അതെന്താ?
ജീവിക്കാൻ ചെലവ് കുറവ്, അലഞ്ഞുനടക്കാം, ആരും നിങ്ങളെ അവിടെ കണ്ടെത്തില്ല.
-നീ പോകണം. -ഞാൻ പോകും.
നിനക്കെന്നെ വിട്ടുപോകാനാവില്ല.
ഞാൻ പോകും, പക്ഷേ നീയെന്തു ചെയ്യും?
എനിക്ക് കുഴപ്പമില്ല.
നിൻ്റമ്മയെപ്പോലെ കണ്ടവൻ്റെ കൂടെക്കിടക്കാൻ തുടങ്ങും.
അങ്ങനെ പറയുന്നത് നിർത്ത്.
വെറുതെയല്ല പിന്നാലെ ഓരോരുത്തന്മാർ വരുന്നത്. സത്യത്തെ നേരിടണം.
നമ്മൾ ആരാണെന്നത് അംഗീകരിക്കാനും കൂടിയല്ലേ ഇവിടെ വന്നത്?
പണത്തിനായി കണ്ടവരുടെ കൂടെ കിടന്നു.
ഇവളത് സമ്മതിക്കില്ല, കാരണം സ്വന്തം അമ്മ വേശ്യയാണെന്നത് ആരും ഇഷ്ടപ്പെടില്ല.
പക്ഷേ അവരങ്ങനെയായിരുന്നു.
കസാൻഡ്ര ഒരു വേശ്യയുടെ മകളാണ്, മത്തൻ കുത്തിയാൽ
കുമ്പളം മുളയ്ക്കില്ല എന്ന സത്യം നമ്മൾ മനസ്സിലാക്കണം--
ജെൻ!
മമ്മിയും ഡാഡിയും മധുവിധുവിനു വാങ്ങിച്ച ആ പ്രതിമ…
ഞാൻ… ഒരു കക്ഷിക്കൊപ്പമാണ്.
ഹായ്.
സോറി.
അത് ഓർക്കുന്നുണ്ടോ? കുഞ്ഞിനെ ഉറക്കുന്ന അമ്മ.
ഉവ്വ്.
അത് ഡാഡിയുടെ ഓഫീസിൽ ഉണ്ടായിരുന്നു, പക്ഷേ ഇപ്പോൾ അതവിടെയില്ല,
എനിക്കൊരു പിടിയുമില്ല. ദയവായി പോകൂ ലാസ്.
ശരി.
ഓക്കേ.
നമ്മുടെ സെഷനുകളിൽ നിങ്ങളെന്നെ എപ്പോഴും എനിക്കായി നിലകൊള്ളാൻ പ്രേരിപ്പിച്ചിരുന്നു.
ഞാൻ എല്ലാ ദിവസവും എല്ലാക്കാര്യങ്ങളും ഒരു കൊച്ചു ഡയറിയിൽ--
ആ സ്ഥലം വാങ്ങാൻ ഞങ്ങൾ മാത്രമേ ഉണ്ടായിരുന്നുള്ളൂ.
അത് കാലങ്ങളായി ഒഴിഞ്ഞു കിടക്കുകയായിരുന്നു.
തട്ടിൻ പുറത്ത് ഉപേക്ഷിച്ചിരുന്ന പാഴ്വസ്തുക്കളൊഴികെ.
ബൈ. ഞാൻ… ഒന്ന് പുറത്തേക്ക് പോകുന്നു.
ശരി, ഞാനിപ്പോഴും ഒരു കക്ഷിയുടെ കൂടെയാ.
ഹായ്.
ഒൻപത് വാളുകൾ.
സൂക്ഷിക്കണം.
ഞാൻ വിഷമിക്കേണ്ട എന്തെങ്കിലും ഉണ്ടോ?
ഇല്ല.
ശരി.
അത്…
-നിങ്ങൾ വീണ്ടും. -അറിയാം. ക്ഷമിക്കൂ.
ഈ വീടു വാങ്ങിയപ്പോൾ,
തട്ടിൻപുറം ശരിക്ക് വൃത്തിയാക്കിയില്ല എന്നു നിങ്ങൾ പറഞ്ഞില്ലേ?
ശരിയാണ്. പക്ഷേ സുഹൃത്തേ, ഞാൻ അത്താഴത്തിനിടയിലാണ്. കൗണ്ട്ഡൗണും കാണുന്നു.
കസാൻഡ്ര. ഇവിടെ മുമ്പ് താമസിച്ചിരുന്ന സ്ത്രീ…
അവരുടെ സാധനങ്ങൾ നിങ്ങളെന്തു ചെയ്തു?
അത് രണ്ടു പെട്ടികളേ ഉള്ളൂ. അവ തട്ടിൻപുറത്താണ്.
ഞാൻ കഴിഞ്ഞതവണ പറഞ്ഞെന്നു തോന്നുന്നു, അവർക്ക് എൻ്റെ പിതാവിനെ അറിയാം,
അതിനാൽ വൈകാരിക കാരണങ്ങളാൽ,
അവർ എന്തൊക്കെയാണ് വിട്ടിട്ടു പോയതെന്ന് കാണാൻ ആഗ്രഹമുണ്ട്.
നിങ്ങൾ ആരുമാകാം. നിങ്ങളെൻ്റെ വാതിൽക്കൽ വരുന്നു,
നിങ്ങളൊരു കള്ളനോ തട്ടിപ്പുകാരനോ അല്ലെങ്കിൽ--
ഞാനെൻ്റെ പഴ്സ് തരാം. പോകുമ്പോൾ തിരിച്ചുതന്നാൽ മതി.
കാറിൻ്റെ താക്കോൽ?
ശരി.
ശരി. വരൂ.
ഈ പ്രതിമ…
അതിനെന്തുപറ്റി?
ഇത് കസാൻഡ്രയുടേതാണോ?
അതേ, തട്ടിൻ പുറത്തു നിന്നാണ്.
ഇതെൻ്റെ പിതാവിൻ്റേതായിരുന്നു.
ഇനി നിങ്ങൾ എൻ്റെ 65 ഇഞ്ച് ടിവിയും നിങ്ങളുടെ പിതാവിൻ്റേതാണെന്ന് പറയും.
അദ്ദേഹത്തിൻ്റെ ഓഫീസിലിരുന്നതാണ്.
എൻ്റെ ഭാര്യയ്ക്ക് ഇതിഷ്ടമാണെന്നേ എനിക്കറിയൂ.
മുകളിലേക്ക് സൂക്ഷിച്ചു കയറണം.
നിങ്ങൾക്കു വേണ്ട വസ്തുക്കൾ അവിടെയുണ്ട്.
-ആക്കാണുന്നതോ? -അതേ. അവയാണ്.
നാശം.
ഞങ്ങളിത് വാങ്ങിയപ്പോൾ,
എനിക്കുതോന്നി ഇതൊരു ഗെയിംസ് മുറിയാക്കാമെന്ന്.
എൻ്റെ പ്ലേസ്റ്റേഷനും ബിയർ ഫ്രിഡ്ജും ഒക്കെ വച്ച്, പക്ഷേ നല്ല രീതിയിൽ ചെയ്യണം.
തറയൊക്കെ ബലപ്പെടുത്തണം… പിന്നെ ഈ താത്കാലിക ചുവര് പൊളിക്കണം.
അവരെന്തിനാ ഇത് മൂടിക്കെട്ടിയതെന്നറിയില്ല. ഭാര്യ വേണ്ടെന്ന് തീർത്തു പറഞ്ഞു.
എന്നെ പിന്നൊരിക്കലും കാണില്ലെന്ന്.
ഞാൻ പറഞ്ഞു, "നീയിതൊരു ചീത്തക്കാര്യം പോലെയാണല്ലോ പറയുന്നത്."
അവരത് മൂടിക്കെട്ടിയോ? കസാൻഡ്രയോ?
അതേ, മുട്ടി നോക്കൂ. ആ വശത്ത് ഇഷ്ടികയാണ്, നടുക്കുള്ളത് പ്ലാസ്റ്റർ ഓഫ് പാരീസാണ്.
ഇതിനു പിന്നിൽ എന്തോ ഉണ്ട്.
എന്ത്?
ഒന്നു നോക്കൂ.
പക്ഷേ നമുക്ക് ഇപ്പോൾ നോക്കണം!
നമുക്ക് നോക്കണം!
മാറിനിൽക്കെടാ ഭ്രാന്താ!
ഇതിൻ്റെ പിന്നിൽ എന്തോ ഉണ്ട്.
അത് ഭാരമുള്ളതാണ്.
നീ ഓക്കെയാണോ?
അതേ, ഞെട്ടലിലാണ്.
നീയെന്തിനാ ഇങ്ങോട്ടു വന്നത്?
കസാൻഡ്ര ഡാഡിയുടെ രോഗിയായിരുന്നു. ഞാൻ അദ്ദേഹത്തിൻ്റെഓഫീസ് വൃത്തിയാക്കുകയാരുന്നു.
ഒരു ഫയലിൽ അവളുടെ പേര് കണ്ടു. എനിക്ക് ജിജ്ഞാസ തോന്നി.
അത് നീലിൻ്റെ ജഡമാണെങ്കിലോ? കാമുകൻ. നീൽ ക്രോഫ്റ്റ്.
അവളുടെ കൊലപാതകശേഷം അവൻ അപ്രത്യക്ഷനായിരുന്നു.
പക്ഷേ അവൻ അവിടെയുണ്ടായിരുന്നെങ്കിൽ… പിന്നെ കൊലപാതകി അവനാകാൻ സാദ്ധ്യതയില്ല.
ധൃതിപിടിച്ച് നിഗമനങ്ങളിൽ എത്തേണ്ട. ആരുടെ ജഡമാണെന്ന് തിരിച്ചറിഞ്ഞില്ലല്ലോ.
ഒരു മൊഴിയെടുക്കണമെന്ന കാര്യം നിനക്കറിയാമല്ലോ, അല്ലേ?
കാറിൽ കയറൂ.
ഞാൻ നടന്നോളാം സേത്ത്.
കാറിൽ കയറെടാ കഴുവേറി!
നീയെങ്ങനെയാ ആ ജഡം കണ്ടുപിടിച്ചത്?
നീ ചോദിക്കേണ്ട ചോദ്യം,
പോലീസ് ഇത് 1999ൽ എന്തുകൊണ്ട് കണ്ടുപിടിച്ചില്ല എന്നാണ്.
നീ എന്തിനാ അവിടെപ്പോയത്?
എടാ തെണ്ടീ. ഇത് എൻ്റെ ജോലിയാണ്.
നീ തിരിച്ചുവരുന്നു, കുറേ വിചിത്രമായ ചോദ്യങ്ങൾ ചോദിക്കുന്നു, ശരി.
നീ ദുഃഖത്തിലാണ്, ഞാനതിനുള്ള ഇളവുനൽകുന്നു. പക്ഷേ ഇതിപ്പോ കളി കാര്യമായി.
അതുകൊണ്ട് നീ കാര്യം പറഞ്ഞോ, ഇല്ലെങ്കിൽ നമ്മൾ തമ്മിൽ തെറ്റും!
ശരി, ഞാൻ സത്യം പറയാം.
നമുക്കൊരു ഡ്രിങ്ക് എടുക്കേണ്ടിവരും.
ഞാനെൻ്റെ ഡാഡിയുമായി സംസാരിച്ചു.
കസാൻഡ്ര റോഡ്‌സുമായി സംസാരിച്ചു.
എനിക്കറിയാം. അവരെല്ലാം മരിച്ചു.
വിശദീകരിക്കാമോ?
അത് കസാൻഡ്രയിലാണ് തുടങ്ങിയത്.
ഞാനെൻ്റെ ഡാഡിയുടെ ഓഫീസിലായിരുന്നു, ആകെ തളർന്നിരുന്നു,
ഞാൻ സോഫയിൽ കിടന്നു, അദ്ദേഹത്തിൻ്റെ സ്ഥലത്ത്… ഇരിക്കാനായി മാത്രം…
എൻ്റെ കണ്ണുകൾ അടയാൻ തുടങ്ങി. അപ്പോൾ, പെട്ടെന്ന്…
അവൾ കടന്നുവരുന്നു. കസാൻഡ്ര.
ചികിത്സയ്ക്കായി വരും പോലെ.
ഇതൊരു സ്വപ്നമല്ലേ?
സ്വപ്നമല്ല.
സോറി, നീ മരുന്നെടുക്കുന്നുണ്ടോ?
സേത്ത്.
ശരി. അവൾ എന്താണ് പറയുന്നത്?
-ആ… മരിച്ച സ്ത്രീയോ? -താൻ മരിച്ചെന്ന് അവൾ കരുതുന്നില്ല.
ചികിത്സയ്ക്കു വന്നതാണെന്നാണ് അവൾ കരുതുന്നത്.
ഞാൻ എൻ്റെ ഡാഡിയാണെന്ന് അവൾ കരുതുന്നു, അവൾ പറയുന്നു…
നിങ്ങൾ കേൾക്കുന്നുണ്ടോ? എനിക്കാ ചിന്തകൾ വരുന്നുണ്ടെന്നാണ് ഞാൻ പറയുന്നത്.
അപ്പോ നീ എന്തു ചെയ്തു?
കാരണം നീ നിൻ്റെ പിതാവല്ലല്ലോ.
-ഞാൻ കൂടെക്കൂടി. -അതെന്തിനാ?
എനിക്കറിയില്ല.
ഒരുപക്ഷേ അവൾക്ക് എൻ്റെ ഡാഡി എന്തിന് ജീവനൊടുക്കി എന്നു പറയാനാവുമെന്ന് കരുതി.
എന്നിട്ടവൾ പറഞ്ഞോ?
ഇല്ല, അവൾ അവളെ പിന്തുടരുന്ന ആളെപ്പറ്റി പറഞ്ഞു.
പിന്നെ ഇന്നവിടെക്കണ്ട അവളുടെ കാമുകൻ നീലിനെപ്പറ്റിയും.
ശരി. അപ്പോ ഇതിൽ നിൻ്റെ ഡാഡിയുടെ പ്രവേശനം എപ്പോഴാണ്?
കഴിഞ്ഞ രാത്രി, ഞാൻ അദ്ദേഹത്തിൻ്റെ ഓഫീസിൽ തിരിച്ചെത്തി,
അടക്കത്തെപ്പറ്റിയും സട്ടനെയും ഒക്കെ ആലോചിച്ച്.
പലവിധ ചിന്തകൾ. അപ്പോൾ ഞാനിത് കേൾക്കുന്നു…
ഞാൻ നോക്കുന്നു.
അതാ അദ്ദേഹം.
അദ്ദേഹം എന്താണ് പറയുന്നത്?
അദ്ദേഹം പറയുന്നു…
മറ്റുള്ളവരും ഉണ്ടാവും മകനേ.
കൊലചെയ്യപ്പെട്ട മറ്റുള്ളവർ.
കസാൻഡ്രയെപ്പോലെ.
പിന്നെ ഞാനും.
ആരാണദ്ദേഹത്തെ കൊന്നതെന്നു പറഞ്ഞോ?
ഇല്ല.
നീ ചോദിച്ചോ?
ഇല്ല.
ഇതെല്ലാം ഭ്രാന്താണെന്ന് തോന്നുമെന്നറിയാം.
പക്ഷേ ഞാൻ പറയുന്നത് കള്ളമാണെങ്കിൽ, ഇന്നു നടന്നതിനൊക്കെ എങ്ങനെ അർത്ഥമുണ്ടാകും?
അത് കണ്ടെത്താൻ ഒരേയൊരു വഴിയേയുള്ളൂ.
ഇവിടെയായിരുന്നു ആ പ്രതിമ.
നീൽ സംസാരിക്കുകയായിരുന്നു, കസാൻഡ്രയ്ക്ക്… ദേഷ്യം വന്നു.
അവളുടെ അമ്മയെ വേശ്യയെന്നു വിളിച്ചത്. പെട്ടെന്നവൾ ആ പ്രതിമ കടന്നെടുത്ത്--
അവളൊരു ചുവന്ന സ്കാർഫ് ധരിച്ചിരുന്നു, അവളെ കൊന്ന അതേ സ്കാർഫ്.
അപ്പോ നീ പറയുന്നത് അവൾ കൊന്നു-- അവളായിരിക്കാം കൊന്നത്,
അവളുടെ കൊലയാളിയെന്ന് നമ്മൾ കരുതുന്നവനെ എന്നാണ്.
25 കൊല്ലം മുമ്പ് നടന്നിരിക്കാവുന്ന ഈ കൊലപാതകം
ഇന്ന് നടക്കുന്നത് നീ കണ്ടു.
-ലാസ്… -കേട്ടാൽ അത്ഭുതം തോന്നും സേത്ത്. അല്ലേ?
ഒരു രോഗി എന്നോടിത് പറയാൻ തുടങ്ങിയാൽ ഞാൻ ആശങ്കയിലാകും.
ഈ മുറിക്കു വെളിയിൽ, ഞാൻ യുക്തിപരമായി ചിന്തിക്കുന്നയാളാണ്, എന്നാൽ ഇതിനുള്ളിൽ…
ശരി.
നമുക്കീ സാഹചര്യം പുനർനിർമ്മിക്കാം.
അവ പ്രത്യക്ഷമാകുന്ന കൃത്യമായ സാഹചര്യങ്ങൾ.
നമ്മൾ കണ്ണുകൾ അടയ്ക്കണോ?
വേണം.
അപ്പോ അവരിങ്ങ് വരുമോ?
ആദ്യമൊരു ശബ്ദം കേൾക്കും. ആദ്യം എപ്പോഴും ഒരു ശബ്ദമാണ്.
പിന്നെ അവരെത്തും.
ശരി. ലാസ്… എനിക്ക് വിശദീകരണമൊന്നും കിട്ടിയില്ല.
എനിക്കറിയാവുന്നത്, എനിക്കെൻ്റെ സഹപ്രവർത്തകരോട് പറയാനാവില്ല,
നിൻ്റെ പിതാവിൻ്റെ ഓഫീസിൽ
നീ മരിച്ചുപോയെന്നു കരുതുന്ന ഒരാളെ കണ്ടെന്നും
അയാളെ മരിച്ചുപോയ ഒരു സ്ത്രീ ആക്രമിച്ചെന്നും
നിൻ്റെ പിതാവ്, അദ്ദേഹം ആത്മഹത്യ ചെയ്തതല്ല എന്ന് പറഞ്ഞെന്നും
കൂടാതെ നമ്മൾ അദ്ദേഹത്തിൻ്റെ കൊലയാളിയെ കണ്ടെത്തണമെന്നും മറ്റും.
ഞാനൊന്നു മൂത്രമൊഴിച്ചിട്ടു വരാം.
ദ ജൂനിപെർ ബുഷ് ദ ലോസ് ഓഫ് ഇന്നസെൻസ്
നീ പ്രേതങ്ങളെ കാണുന്നെന്ന് മറ്റുള്ളവരോട് പറയരുത് മകനേ.
അവർ നിന്നെ ഭ്രാന്താശുപത്രിയിൽ ഇടും.
സേത്ത്?
ഞാൻ "ഭ്രാന്താശുപത്രി" എന്ന പേര് ഉപയോഗിക്കരുത്. ഈവന്ന കാലത്ത്.
അതൊരു അപമാനകരമായ പരാമർശമോ മറ്റോ ആണ്.
പക്ഷേ ഒന്നിനെയും എന്തു വിളിക്കണമെന്ന് ആർക്കുമിപ്പോളറിയില്ല.
പ്രത്യേകിച്ച് എൻ്റെ പ്രായത്തിലുള്ളവർക്ക്. എൻ്റെ കാലത്ത് ഉണ്ടായിരുന്നവർക്ക്.
നിങ്ങളെങ്ങനെ ഇവിടെ വന്നു?
ഞങ്ങൾ നിങ്ങളെ അടക്കിയതാണ്.
എനിക്കെന്താ സംഭവിക്കുന്നത് ഡാഡ്? ഞാനെന്താ നിങ്ങളെ കാണുന്നത്?
-നിനക്കെന്തു തോന്നുന്നു? -ഞാനൊരു രോഗിയല്ല.
എല്ലാവരും രോഗിയാണ് മകനേ. ഈ മുറിയിലായാലും അല്ലെങ്കിലും.
അപ്പോ, നീ എങ്ങനെയിരിക്കുന്നു?
നന്നായിരിക്കുന്നു. മരിച്ച മനുഷ്യരെ കാണുന്നതൊഴിച്ചാൽ.
ശരി. കസാൻഡ്രയെപ്പറ്റി പറയൂ.
കഴിഞ്ഞതവണ അവളിവിടെ വന്നപ്പോൾ,
അവൾ സ്വന്തം കാമുകൻ്റെ തല ഒരു പ്രതിമകൊണ്ട് അടിച്ചു തകർത്തു.
ആണോ?
അതേ. ഈ ഓഫീസിൽ വച്ച്.
ഞാനവളോട് എപ്പോഴും അവൾക്കുവേണ്ടി നിലകൊള്ളാൻ പ്രേരിപ്പിച്ചിരുന്നു.
സട്ടൺ മരിച്ച് ഒരുകൊല്ലം കഴിഞ്ഞാണ് അവൾ മരിക്കുന്നത്. ആരോ അവളെ പിന്തുടരുന്നെന്ന്.
ഇതുതമ്മിൽ ബന്ധമുണ്ടെങ്കിൽ?
കസാൻഡ്ര… നീൽ…
അവർ കരുതുന്നത് ഞാൻ അങ്ങാണെന്നാണ്.
അവരിവിടേക്ക് വരുന്നു, ഈ… പ്രേതങ്ങൾ,
അതൊരു പുനരുജ്ജീവനം പോലെയാണ്,
ഒരു ടൈം മെഷീൻ പോലെ.
ഇങ്ങനെ നടക്കില്ലെന്നാണ് എൻ്റെ തൊഴിൽപരമായ അനുഭവജ്ഞാനം പറയുന്നത്.
ഇതെൻ്റെ മനസ്സിൻ്റെ കളിയാവാം, പക്ഷേ ഞാനവരെ കാണുന്നു.
-എൻ്റെ കണ്മുന്നിൽ. -ശരി.
നമുക്കൊരു സൂത്രവാക്യമുണ്ടാക്കാം.
ഈ ആളുകൾ എൻ്റെ സെഷനുകളിൽ
സംസാരിച്ചപോലെയാണ് സംസാരിക്കുന്നത്.
ഈ മുറി ധാരാളം കഥകൾ കേട്ടിട്ടുണ്ട്.
എത്രയോ കദനകഥകൾ പറഞ്ഞിരിക്കുന്നു, അവ ഈ ചുമരുകളിലേക്ക് അരിച്ചിറങ്ങി,
എന്നിട്ടവ അവയെ പുറത്തുപോകാതെ സൂക്ഷിച്ച അതേ കെട്ടിടത്തിൻ്റെ ഭാഗമായി.
ഇപ്പോളെന്താ, നിങ്ങൾ മരിച്ചതുകൊണ്ടാണോ അവ പുറത്തുവരുന്നത്?
ആയിരിക്കാം.
നീ ഞാനാണെന്ന് അവർ കരുതുന്നതായി നീ പറയുന്നു,
പക്ഷേ അതിനർത്ഥം അവർ ഇന്നിൽ ജീവിക്കുന്നു എന്നാണ്.
അവരുടെ ഇന്നിൽ.
അപ്പോ, അവർ പ്രേതങ്ങളല്ല. പ്രേതങ്ങൾക്ക് അവർ മരിച്ചവരാണെന്നറിയാനാകും.
ഡാഡി മരിച്ചെന്ന് ഡാഡക്കറിയാമോ?
പക്ഷേ ഞാൻ ഒരു മാനസികരോഗവിദഗ്ദ്ധൻ്റെ പ്രേതമാണ്,
പ്രതികാരത്തിനു വന്നിരിക്കുന്നു, "എൻ്റെ ചങ്ങലകൾ എവിടെ?"
ഡാഡി… പ്ലീസ്.
സോറി. ഞാൻ അധികം പുറത്തുപോകാറില്ല.
നീയിത് മിസ് ചെയ്യുന്നു, അല്ലേ?
നമ്മൾ തമ്മിലുള്ള ഈ സംസാരം.
പക്ഷേ നീയൊരു മാനസികരോഗ വിദഗ്ദ്ധനാണ്.
മരണം അന്തിമമാണെന്ന് നിനക്കറിയാം.
ഞാനും നീയും ഇനിയൊരിക്കലും ഒന്നിക്കില്ലെന്നും.
അത് നമുക്കിരുവർക്കും അംഗീകരിക്കാൻ ബുദ്ധിമുട്ടാണ്.
അപ്പോ നിങ്ങൾ പറയുന്നത്…
ഞാൻ നിങ്ങളെ മിസ് ചെയ്യുന്നതിനാലുള്ള തോന്നലുകളാണോ ഇതെല്ലാം?
നിങ്ങളെ ആരാണ് കൊന്നത്? പ്ലീസ് ഡാഡ്.
ആത്മഹത്യ ചെയ്തതല്ലെങ്കിൽ, നിങ്ങളെ ആരാണ് കൊന്നതെന്ന് നിങ്ങൾക്കറിയാം.
ഡാഡ്, നിങ്ങളെ ആരാണ് കൊന്നത്?
-എനിക്കറിയില്ല. -പ്ലീസ് ഡാഡ്.
ആത്മഹത്യയല്ല നിങ്ങളുടെ മരണകാരണമെങ്കിൽ, നിങ്ങളെ കൊന്നത് ആരെന്നറിയണം.
നിങ്ങളെ ആരെങ്കിലും കൊന്നതാണെങ്കിൽ,
അതിനർത്ഥം, അതിന് സട്ടൻ്റെ മരണവുമായി ബന്ധമുണ്ടെന്നാണ്.
പ്ലീസ്.
എൻ്റെ സുന്ദരിയായ സട്ടൺ.
"ഒന്നും അവസാനിച്ചിട്ടില്ല," എന്ന് നിങ്ങൾ പറഞ്ഞു…
ആ കുറിപ്പിൽ.
അത് സട്ടനെപ്പറ്റിയാണോ?
ഡാഡി?
ഡാഡി? അത് സട്ടനെപ്പറ്റിയാണോ?
ലാസ്.
നീ ഓക്കെയാണോ?
നീ ആരോടാ സംസാരിച്ചത്?
നമുക്കിവിടുന്ന് ഇറങ്ങാം.
വീണ്ടും ബേക്ക് ചെയ്യുകയാണോ?
അതേ.
ഞാൻ ദ ജൂനിപെർ ബുഷ് നോക്കുകയായിരുന്നു.
അത് വെറുമൊരു പുസ്തകമാണ്. ഞാനക്കാര്യം പറയരുതായിരുന്നു.
ഇല്ല, കേൾക്ക്.
ചില രാജ്യങ്ങളിൽ അത് പുനർജന്മത്തെ സൂചിപ്പിക്കുന്നു.
ചൂരൽപ്പഴം കത്തിക്കുന്ന ചില ചടങ്ങുകളുണ്ട്,
ആ പുക ഒരു ശുദ്ധീകരണ പ്രക്രിയയുടെ ഭാഗമാണ്,
ചിലർ കരുതുന്നത് അതുവഴി മറ്റു ലോകങ്ങളുമായി ബന്ധപ്പെടാമെന്നാണ്.
പിന്നെ മറ്റൊരു ഭീകര വിശകലനവുമുണ്ട്.
എന്താണ്?
ചൂരൽ വടി പിശാചിനെ ഒഴിപ്പിക്കുമെന്ന്.
അത് മഹാ മണ്ടത്തരമാണ്.
അല്ല, പക്ഷേ അദ്ദേഹം ആ പുസ്തകം ഒരു സന്ദേശമായി വച്ചതാവാം.
അദ്ദേഹത്തിന് വീണ്ടും അവളെ കാണാനാകും എന്ന ചിന്തയുണ്ടായിരുന്നെന്ന് കരുതുന്നോ?
അത് സാദ്ധ്യമാണ്. എന്തും സാദ്ധ്യമാണ്.
ഡാഡിയും സട്ടനും പുനർജനിക്കുമെന്ന് ഡാഡി കരുതിയെന്ന്--
ജെൻ!
സോറി, എനിക്ക് നല്ല ക്ഷീണമുണ്ട്, ഞാൻ മുകളിലേക്ക് പോകുന്നു.
ഡിറ്റക്ടീവ് അലിസൺ ബ്രൗൺ
വരൂ.
ഫോറൻസിക്സ് ആ ജഡം നീൽക്രോഫ്റ്റിൻ്റേതാണെന്ന് ഔദ്യോഗികമായി തിരിച്ചറിഞ്ഞാൽ,
ഇതാണ് കൊലചെയ്യാനുപയോഗിച്ച ആയുധമെന്ന കാര്യം നമുക്ക് പരിഗണിക്കേണ്ടിവരും.
അവളാന് അവനെ കൊന്നതെങ്കിൽ,
പിന്നെ അവളെ ആരാണ് കൊന്നത്?
ആ കുറിപ്പിൽ, "ഒന്നും അവസാനിച്ചിട്ടില്ല," എന്നുപറഞ്ഞു. അത് സട്ടനെപ്പറ്റിയാണോ?
ഡാഡ്. അത് സട്ടനെപ്പറ്റിയാണോ?
അഭിനന്ദനങ്ങൾ ക്ലാസ് 1998
ഹലോ?
ജോയൽ ലാസറസ്?
ക്ഷമിക്കണം. ഞാൻ അകത്തേക്ക് വരരുതായിരുന്നു.
ഞാൻ കതകിൽ മുട്ടിയിരുന്നു.
നിനക്ക് നാരങ്ങാവെള്ളം വേണോ?
നീയെന്നെപ്പറ്റി എന്താ കരുതുന്നതെന്നറിയാം. കുറഞ്ഞപക്ഷം എന്ത് കരുതിയെന്ന്.
എന്തായാലും എൻ്റെ അനുശോചനം നേരുന്നു. നിൻ്റെ പിതാവിനായി.
നന്ദി.
പിന്നെ, ശരിയാണ്…
വളരെക്കാലം ഞാൻ കരുതി, നീയാണെൻ്റെ സഹോദരിയെ കൊന്നതെന്ന്.
നീ മാത്രമല്ലായിരുന്നു അത്.
നാരങ്ങാവെള്ളം കുടിച്ചുകൊണ്ടിരിക്കുമ്പോൾ ചോദിക്കുന്നത് വിചിത്രമായിരിക്കാം, പക്ഷേ…
നീ അത് ചെയ്തോ?
ഞാൻ സട്ടനെ കണ്ടതെങ്ങനെയെന്ന് പറയട്ടേ?
അവളൊരു നല്ല കുട്ടിയായിരുന്നു. നല്ല പെരുമാറ്റം.
അവളൊരു നായയെ തിരഞ്ഞു നടക്കുകയായിരുന്നു.
റാസിൽസിനെ. നിൻ്റെ മുത്തച്ഛൻ്റെ നായ.
പൂന്തോട്ടങ്ങളിലും പറമ്പുകളിലും തിരയാൻ ഞാനവളെ സഹായിച്ചു.
പിന്നീട് ഞങ്ങളവനെ കണ്ടെത്തി. അവൾക്ക് സന്തോഷമായി.
അവളെനിക്ക് നന്ദിസൂചകമായി ആ നായ്ക്കുട്ടിയുടെ പാവ തന്നു.
നീ ഞങ്ങളുടെ തെരുവിൽ എന്തിന് വന്നു എന്നായിരുന്നു എൻ്റെ പ്രശ്നം.
അവൾ മരിച്ച രാത്രിയിൽ നീ അവിടെ ചുറ്റിത്തിരിയുന്നുണ്ടായിരുന്നു.
"ചുറ്റിത്തിരിയുന്നു." കണ്ടോ?
പത്രഭാഷ.
"വിചിത്രസ്വഭാവി," "ഏകാകി,"
എന്തെങ്കിലും വ്യത്യസ്തതയുള്ളവരെ അവർക്കിഷ്ടമല്ല.
നിനക്കെതിരേ മുൻപൊരു പരാതിയുണ്ടായിരുന്നു,
ഒരു പെൺകുട്ടിയുടെ അടിവസ്ത്രങ്ങൾ കട്ടത്, അപ്പോ ആരോപണങ്ങൾ വെറുതെയല്ല.
നീ അത്തരം കാര്യങ്ങളൊന്നും ചെയ്തിട്ടില്ലേ?
ഞാൻ ചെറുപ്പമായിരുന്നു.
പിന്നെ നീയെന്തിനവിടെ വന്നു?
ജോയൽ…
ഞാനൊരു ഇരുപതുകാരനായിരുന്നു.
ഒരു പെണ്ണിനെ അറിയാത്തവൻ.
അഞ്ചാം നമ്പർ വീട്ടിലെ പെണ്ണിനോട് എനിക്കൊരു സ്നേഹമുണ്ടായിരുന്നു.
എനിക്ക് അത്ര ആത്മവിശ്വാസമില്ലായിരുന്നു, പക്ഷേ പോസ്റ്റ് ഓഫീസിൽ വച്ച് അവൾ
രാത്രി പുറത്തുപോകുന്നുണ്ട് എന്നു പറയുന്നത് ഞാൻ കേട്ടു,
അപ്പോ ഞാനവളോട് സംസാരിക്കാൻ ഒരവസരം ഉണ്ടാക്കാൻ നോക്കിയതാണ്.
അവളുടെ കാറിന് ഒരു തകരാറുണ്ടെന്ന് പറയാമെന്നു വച്ചു.
തകരാറ് ഞാൻ തന്നെ ഉണ്ടാക്കിയതാണ്.
പക്ഷേ അവൾ എപ്പോഴാണ് പുറത്തുപോവുക എന്നെനിക്കറിയില്ലായിരുന്നു.
ശരി.
പിന്നെ, നിങ്ങളെല്ലാവരും പ്രോമിന് പോകുന്നതും ഞാൻ കണ്ടിരുന്നു.
ഞാനിത് പോലീസിനോട് പറഞ്ഞു.
പിന്നീട് ബില്ലി മാക്ലിൻ്റയർ അവിടെ വരുന്നതും കണ്ടെന്ന് ഞാനവരോട് പറഞ്ഞു,
അവൻ്റെ കാറിൽ നിൻ്റെ വീട്ടിലെത്തി, നിൻ്റെ സഹോദരി അതിൽ കയറി.
ബില്ലിയോ?
അവനവളോട് അത്ര രസത്തിലായിരുന്നില്ല.
അവരൊരു വലിയ വഴക്കിട്ടു.
ബില്ലി അവളോട് ഒച്ചവച്ചു, പിന്നെ ഒരു റാലി ഡ്രൈവറെപ്പോലെ ഓടിച്ചുപോയി.
അത് കണ്ടതിനു ശേഷം നീ എന്തുചെയ്തു?
ഒന്നും ചെയ്തില്ല.
അതെൻ്റെ ജീവിതത്തിലെ ഒരു നിസ്സാര സംഭവമായിരുന്നു.
എല്ലാവരെയുംപോലെ ഞാനും അത് കാമുകിയും കാമുകനും തമ്മിലുള്ള വഴക്കാണെന്ന് കരുതി.
-എന്നിട്ട് വീട്ടിൽ പോയോ? -അതേ.
അഞ്ചാം നമ്പരിലെ സ്ത്രീക്കുവേണ്ടി കാത്തിരിക്കാതെ?
നീ എൻ്റെ വീട്ടിൽ അനുവാദമില്ലാതെ കയറിവന്നു.
ഞാൻ പോലീസിനെ വിളിച്ചോ?
ഇല്ല.
ഞാൻ നിനക്ക് നാരങ്ങാവെള്ളവും തന്ന് നിൻ്റെ ചോദ്യങ്ങൾക്ക് ഉത്തരം പറഞ്ഞു.
അപ്പോ ഇനിയും നിനക്ക് 1998 ആണെന്നു കരുതി എന്നെ ചോദ്യം ചെയ്യണമെങ്കിൽ…
നീ പോകുന്നതാണ് നല്ലത്.
എനിക്ക് സട്ടൻ്റെ ടെഡിയെ വേണം.
ഞാൻ എടുത്തുതരാം.
ഞാൻ താമസം മാറേണ്ടതായിരുന്നു.
പക്ഷേ അത് കുറ്റം ചെയ്തെന്ന് തോന്നിപ്പിക്കും.
ഞാൻ കരുതി ഇത് ഇല്ലാതാകുമെന്ന്.
ബില്ലി മാക്ലിൻ്റയർ എൻ്റെ പേര് ചീത്തയാക്കാനുള്ള ഒരവസരവും പാഴാക്കിയില്ല.
ആദ്യദിവസം മുതൽ പോലീസ് എൻ്റെ പിന്നാലെയായിരുന്നു.
എവിടെയെങ്കിലും മോഷണമോ പീഡനമോ നടന്നാൽ ആരെയാവും അന്വേഷിച്ചു വരിക എന്നറിയാമോ?
ഓൺലൈനിൽ ഇപ്പോഴും വ്യാജവാർത്തകൾ,
ഒരു തെളിവുമില്ല, പക്ഷേ ആരും കാര്യമാക്കുന്നില്ല.
ആളുകൾ നമ്മളെ സംശയത്തോടെ നോക്കുന്ന ഒരവസ്ഥ,
നിനക്ക് ഊഹിക്കാനാവുമോ?
ഇപ്പോഴും.
യോ, എന്തുണ്ട്?
ഒരു ചോദ്യം. നീ ഇപ്പോഴും ബില്ലി മാക്ലിൻ്റയറിനോട് സംസാരിക്കാറുണ്ടോ?
കൊള്ളാം, അതെവിടുന്നു വന്നു? നീ അവനെയും സ്വപ്നത്തിൽ കണ്ടോ?
അവൻ നിൻ്റെ ഡാഡിൻ്റെ അടക്കത്തിന് വന്നിരുന്നു, പക്ഷേ പെട്ടെന്നു പോയി.
-അവൻ്റെ നമ്പർ ഇപ്പോഴും കയ്യിലുണ്ടോ? -കാണും. അവൻ മാറ്റിയിട്ടില്ലെങ്കിൽ.
മാർഗോയോട് ചോദിക്കാം.
അവൻ്റെ മമ്മയുടെ കയ്യിൽ കാണും, പക്ഷേ നീയവനെ ഒരുദിവസം പെട്ടന്നങ്ങു വിളിക്കുകയാണോ?
പിന്നെന്താ? ബെല്ലയോട് സംസാരിച്ചു പിന്നെ എന്തുകൊണ്ട് ബില്ലിയോട് ആയിക്കൂടാ?
ശരി, ഞാനൊന്നാലോചിക്കട്ടെ. കാരണം ബില്ലി ഒരു ജഗജില്ലിയാണ്.
അത് കൊള്ളാം.
പക്ഷേ ഞാൻ ജഗജില്ലികളോട് സംസാരിക്കുന്നത് നിർത്തിയാൽപ്പിന്നെ പലരോടും--
നന്നായി.
വരൂ.
ചിയേഴ്സ്.
ഫയൽ: ഡോ. ജോനാഥൻ ലാസറസ് കേസ് നം 4899
വെടിമരുന്ന് പരിശോധന ആദ്യ ഔദ്യോഗിക ഫലങ്ങൾ
സട്ടൺ?
ഹായ് ഡാഡീ.
ഉപശീർഷകം വിവർത്തനംചെയ്തത് ശ്രീദേവി പിള്ള